Държавен вестник, бр. 66, 2019 г., стр. 180

СТР.  180	
Д Ъ Р Ж А В Е Н  В Е С Т Н И К 	
БРОЙ  66
(6) Експертната комисия изготвя протокол за 
своята работа, който съдържа:
– състав на експертната комисия;
– констатация за допустимост на всяко про-
ектно предложение, вписано в регистъра по 
чл. 11, ал. 2;
– констатация за общата оценка на всяко 
допуснато проектно предложение, вписано в ре-
гистъра по чл. 11, ал. 2, както и за оценките му 
по трите критерия;
– предложение за одобряване на проектните 
предложения, които са получили най-високи общи 
оценки, като предложението е в зависимост от 
определените (със заповед на министъра на труда 
и социалната политика или оправомощено от 
него лице) за Компонент 1 средства и съдържа 
размера на финансиране на одобрените проектни 
предложения.
(7) Протоколът се подписва от всички членове 
на експертната комисия и към него се прилагат 
особените мнения в писмена форма на членовете 
на комисията (в случай че има такива), регистъ-
рът по чл. 11, ал. 2 и оценителните листове на 
проектните предложения. 
(8) Експертната комисия представя протокола 
с приложенията по ал. 7 на министъра на труда 
и социалната политика или на оправомощено 
от него лице в 7-дневен срок от приключване 
на работата си.
Чл. 15. (1) Министърът на труда и социалната 
политика или оправомощено от него лице 
утвърждава със заповед протокола от работата 
на експертната комисия и определя размера на 
финансиране на всяко проектно предложение. В 
случай на констатирани нарушения в работата 
на експертната комисия министърът на труда и 
социалната политика може да не одобри и да не 
разреши финансиране на съответно проектно 
предложение, предложено от комисията, за което 
писмено се мотивира.
(2) Заповедта по ал. 1 подлежи на обжалване 
в 14-дневен срок от съобщаването є по реда на 
Административнопроцесуалния кодекс, като об-
жалването не спира изпълнението є.
(3) Кандидатите, чиито проектни предложения 
са одобрени за финансиране по Компонент 1, се 
уведомяват писмено в 7-дневен срок от датата 
на издаване на заповедта по ал. 1. В същия срок 
на интернет страницата на МТСП се публикува 
списък на одобрените и неодобрените проектни 
предложения.
Чл. 16. (1) В едномесечен срок от издаване 
на заповедта по чл. 15, ал. 1 МТСП сключва 
договор за финансиране на одобреното проектно 
предложение на кандидата (изготвен по образе-
ца Приложение – Договор за финансиране), като 
преди това се извършва служебна проверка за 
удостоверяване отсъствието на обстоятелствата 
по чл. 6, ал. 3, т. 3.
(2) С договора по ал. 1, който МТСП сключва 
с физическото или с юридическото лице, учредено 
по реда на Закона за управление на етажната 
собственост, се уреждат както взаимните права 
и задължения, така и размерът на финансиране 
на одобреното проектно предложение. 
(3) Неразделна част от договора по ал. 1 са 
проектното предложение и всички приложения 
към него. 
(4) При наличие на обстоятелства по чл. 6, 
ал. 3, т. 3 МТСП не сключва договор по ал. 1 със 
съответния кандидат.
(5) Сключените договори по ал. 1 се вписват от 
звеното за Компонент 1 в регистър на договорите 
по Компонент 1 на програмата.
(6) В едномесечен срок от сключване на до-
говора по ал. 1 с цел предварителен контрол от 
звеното за Компонент 1 се извършва посещение 
на място на съответната жилищна сграда и се 
изготвя и подписва експертна оценка. Същата се 
подписва и от одобрения кандидат (бенефици-
ент по договора за финансиране на одобреното 
проектно предложение). На база количествата 
по експертната оценка изпълнителят изготвя 
количествено-стойностна сметка по образеца на 
Приложение – КСС договор, която е неразделна 
част от бъдещия договор за СМР. 
Г л а в а  ч е т в ъ р т а
СКЛЮЧВАНЕ НА ДОГОВОР ЗА СМР, КОНТРОЛ 
ПО ИЗПЪЛНЕНИЕТО МУ И РАЗПЛАЩАНЕ 
НА ИЗПЪЛНЕНИТЕ СМР 
Чл. 17. (1) След подписване на експертната 
оценка по чл. 16, ал. 6 бенефициентът по дого-
вора за финансиране на одобреното проектно 
предложение избира изпълнител, с който сключва 
договор за СМР, изготвен по образеца Приложе-
ние – Договор за СМР.
(2) Възложител в договора по ал. 1 е бенефици-
ентът по договора за финансиране на одобреното 
проектно предложение, а изпълнител – избраната 
от него строителна фирма.
(3) С договора по ал. 1 се уреждат както 
взаимните права и задължения на възложител и 
изпълнител, така и задълженията на изпълнителя 
да изпълни СМР в договорения срок, спазвайки 
разпоредбите на чл. 169, ал. 1 и 3 и чл. 169а, 
ал. 1 от Закона за устройство на територията. 
С договора се урежда и начинът на отчитане 
на изпълнените СМР и на разплащането им от 
страна на МТСП.
(4) Неразделна част от договора по ал. 1 е 
количествено-стойностната сметка, която следва 
да е в пълно съответствие с експертната оценка 
по чл. 16, ал. 6.
(5) Сключените договори по ал. 1 се вписват от 
звеното за Компонент 1 в регистър на договорите 
по Компонент 1 на програмата.
Чл. 18. (1) Звеното за Компонент 1 извършва 
контрол по документи и на място върху изпълне-
ните СМР по количествено-стойностната сметка 
към всеки договор за СМР. 
(2) След извършване на контрола по ал. 1 за 
всеки договор за СМР звеното за Компонент 1 
изготвя искане за плащане, окомплектова го 
с необходимите документи и го предоставя за  
осчетоводяване в дирекция „Финанси“ на МТСП,